"El sistema de salut ha de canviar per adaptar-se al futur i l'adopció tecnològica n'és un clar catalitzador", concreta Adrià Comella, director del Servei Català de la Salut (CatSalut).
Davant la situació excepcional pel coronavirus, els centres de salut eren un dels primers espais que calia buidar.
Per aquest motiu, des de l'Àrea de Sistemes d'Informació del CatSalut es va treballar perquè els metges d'atenció primària poguessin seguir amb la seva tasca assistencial de manera remota.
Una de les eines imprescindibles són les estacions clíniques; l' ECAP en la majoria de centres.
Actualment, més de 1.000 assistencials de primària es connecten diàriament gràcies a la nova virtualització d'aquesta plataforma.
Pol Pérez Sust, director de l'Àrea de Sistemes d'Informació del CatSalut, explica que "ha suposat un canvi radical en la manera de treballar dels professionals, que ara poden accedir als historials electrònics de salut des de qualsevol lloc on hi hagi connexió a internet".
El personal mèdic pot accedir a l'estació clínica de treball a partir d'unes credencials que l'identifiquen i que li permeten visualitzar un seguit de funcions, com l'historial clínic dels seus pacients.
El servei de videoconsulta ja està actiu i més de 1.200 professionals sanitaris ja han visitat els seus pacients gràcies a aquesta eina.
També s'han configurat més de 2.000 VPN perquè el personal mèdic pugui treballar des del seu ordinador personal com si fos el laboral.
La VPN és una xarxa privada que permet connectar de manera remota dos dispositius diferents.
Aquesta connexió permet que l'usuari pugui accedir a l'ordinador amb un altre dispositiu.
Abans de la crisi sanitària per la COVID-19, el 70% dels pacients es desplaçaven als CAP.
La mitjana d'atencions al dia d'un centre de primària era d'unes 135.000 visites presencials, 14.500 telefòniques i unes 1.000 eConsulta.
Ara, les visites presencials han baixat a 18.000 de mitjana diàries.
Les telefòniques han augmentat fins a 86.000, i entren a eConsulta 17.000 visites.
Des del Servei Català s'està apostant per aquesta transformació digital del Sistema de Salut de Catalunya, "i així ho demostra el nostre compromís amb el Pla Director de Sistemes d'Informació que vam dotar de pressupost a principis d'aquest any i que començarem a desplegar en els pròxims mesos", conclou Pérez Sust.
Virtualització de l'estació de treball clínica: per tal que els professionals d'atenció primària puguin accedir a la història clínica del pacient des de casa (foment del teletreball) i també des de qualsevol dels nous espais habilitats per fer front a la pandèmia (hotels, pavellons, etc.).
Actualment, més de 1.000 metges de família es connecten diàriament gràcies a aquesta plataforma que, tal com explica Pérez Sust (Director de Sistemes d'Informació del CatSalut) "ha suposat un canvi radical en la manera de treballar dels professionals que ara poden accedir als historials electrònics de salut des de qualsevol lloc on hi hagi connexió a Internet, garantint així la ubiqüitat en l'accés a l'estació de treball clínica i acostant-nos cada cop més als nous models d'atenció no presencial".
Servei de teleconsulta: en dues modalitats.
La primera, la síncrona (videoconsulta) que s'ha desplegat de manera massiva i on més de 1.400 professionals sanitaris ja han visitat els seus pacients gràcies a aquesta eina.
També, la modalitat asíncrona, on pacients i professionals poden estar en contacte a través d'un entorn segur de transferència de missatges i resultats de salut (incloent-hi proves).